b'\n_START_ARTICLE_\nJeruzalemski kri\xc5\xbe\n_START_PARAGRAPH_\nJer\xc3\xbazalemski kr\xc3\xad\xc5\xbe je v osnovi gr\xc5\xa1ki kri\xc5\xbe s pre\xc4\x8dkami na koncu vsakega kraka ter z manj\xc5\xa1im gr\xc5\xa1kim kri\xc5\xbeem v vsakem od \xc5\xa1tirih prostorov med krakoma. Domnevno si je tak kri\xc5\xbe za svoj simbol izbral Baldvin, brat lorenskega vojvode Gotfrida Bujonskega, ko so ga leta 1100, leto po zavzetju Jeruzalema v prvi kri\xc5\xbearski vojni, kronali za kr\xc5\xa1\xc4\x8danskega kralja Jeruzalema. Po eni razlagi simbolizirajo kri\xc5\xbei pet Jezusovih ran, po drugi predstavlja veliki kri\xc5\xbe Jezusa, preostali \xc5\xa1tirje pa \xc5\xa1tiri evangelije._NEWLINE_Jeruzalemski kri\xc5\xbe heraldi\xc4\x8dno upodabljajo kot zlat (rumen) na srebrnem (belem) polju, s \xc4\x8dimer kr\xc5\xa1i eno od temeljnih heraldi\xc4\x8dnih na\xc4\x8del, ki prepoveduje kombinacijo kovine na kovino._NEWLINE_Rde\xc4\x8d jeruzalemski kri\xc5\xbe najdemo danes na zastavi Gruzije._NEWLINE_Kodirani nabor znakov Unicode ozna\xc4\x8duje jeruzalemski kri\xc5\xbe s kodo U+2629 (\xe2\x98\xa9).'